Ingevolge paragraaf 19 van die Vierde Bylae tot die Inkomstebelastingwet is dit egter verpligtend om ’n skatting van die totale belasbare inkomste vir die jaar van aanslag in te dien. Daarom is die gebruik van die basiese bedrag nie noodwendig toepaslik nie.
Die SAID kan die onderskattingsboete afskryf indien hulle oortuig is dat ’n deeglike som gemaak was en nie doelbewus of nalatig onderskat is nie.
Uit onlangse ervaring stel ons voor om ’n moontlike onderskattingsboete sover as moontlik te vermy deur elke 6 maande ’n berekening te maak van die belastingpligtige se belasbare inkomste. Die rede hiervoor is dat die SAID die voorgeskrewe reëls baie strenger toepas en nie hierdie boete maklik afskryf nie, selfs in gevalle waar daar goeie gronde bestaan om beswaar aan te teken.